Завършването на кампанията на Хитлер в Западна Европа означава, че подводните лодки, изтеглени от Атлантика в полза на Норвежката кампания, сега се връщат за търговска война. По това време броят на патрулиращите U-boot в Атлантика започва да се увеличава, докато броят придружителните кораби на конвоите е силно намален. Единствената утеха за британците е, че големите търговски флотове на окупираните държави като Норвегия и Нидерландия, остават под британски контрол. След немската окупация на Дания и Норвегия, Великобритания окупира Исландия и Фарьорските острови, установявайки там бази и предотвратявайки превземане от немците.